Diari Oficial de la Generalitat Valenciana


Sumari del DOGV 9274, del 09-02-2022 (2022/406)

RESOLUCIÓ de 17 de gener de 2022, de la directora general de Personal Docent, per la qual es modifica la llista d'aspirants que han superat les proves selectives per a ingrés en el cos de professors d'Ensenyament Secundari, convocades per l'Ordre 22/2020, de 23 de novembre, de la Conselleria d'Educació, Cultura i Esport.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9274

Data del DOGV
:   09-02-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/406


Data del document
:   17-01-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * funcionari
    * concurs administratiu

RESOLUCIÓ de 17 de gener de 2022, de la directora general de Personal Docent, per la qual es modifica la llista d'aspirants que han superat les proves selectives per a ingrés en el cos de professors d'Ensenyament Secundari, convocades per l'Ordre 22/2020, de 23 de novembre, de la Conselleria d'Educació, Cultura i Esport. [2022/406]  
Per la Resolució de 12 de gener de 2022, la Direcció General de Personal Docent va estimar el recurs d'alçada interposat per Ángel Navarro Navarro contra la baremació definitiva de mèrits de Marc Palol Mir, tots dos aspirants del tribunal A5 de l'especialitat d'educació física, en el marc del procediment dut a terme per l'Ordre 22/2020, de 23 de novembre, de la Conselleria d'Educació, Cultura i Esport, per la qual es convoca procediment selectiu d'ingrés, i procediment per a l'adquisició de noves especialitats en els cossos docents de professors d'Ensenyament Secundari, professors d'Escoles Oficials d'Idiomes, professors de Música i Arts Escèniques, professors d'Arts Plàstiques i Disseny i professors tècnics de Formació Professional (DOGV 8961).  
  
Aquesta resolució estableix que correspon modificar la puntuació obtinguda per Marc Palol Mir en la baremació dels seus mèrits, en el sentit que la puntuació del subapartat 2.2.1 del barem ha de ser de 0 punts i no d'1 punt, per la qual cosa resolc:  
  
Primer  
Modificar la nota final del procediment selectiu obtinguda en el seu moment per l'aspirant Marc Palol Mir, que passa a ser de 7,0233 punts a 6,5000 punts, d'acord amb el que es preveu en la base 9 de la convocatòria.  
  
Segon  
De conformitat amb el que es disposa en la base 1 de la citada ordre de convocatòria, la Resolució de 26 de juliol de 2021, de la Direcció General de Personal Docent estableix que al tribunal A5 d'Educació Física li corresponien 3 places, i d'acord amb la base 9.3, en cap cas pot declarar-se que han superat el concurs oposició major nombre d'aspirants que el nombre de places convocades, sent nul·la de ple dret qualsevol proposta que contravinga l'anteriorment establit.  
  
Conseqüentment, és procedent modificar la llista d'aspirants que han superat les proves selectives en aquest tribunal, feta pública el 26 de juliol de 2021, excloent de la llista Marc Palol Mir i incloent-hi Ángel Navarro Navarro, que va obtindre una nota final de 6,7353 punts.  
  
Tercer  
Modificar la Resolució de 17 de setembre de 2021, de la Direcció General de Personal Docent (DOGV 9185), per la qual es nomena personal funcionari en pràctiques del respectiu cos docent les persones aspirants seleccionades en el procediment convocat per la citada Ordre 22/2021, en el sentit d'excloure de la llista Marc Palol Mir i d'incloure en aquesta Ángel Navarro Navarro, el nomenament del qual quedarà condicionat al compliment per l'aspirant dels requisits exigits en la base 2 de la convocatòria.  
  
Quart  
De conformitat amb el que es preveu en l'article 50 de la Llei 39/2015, d'1 d'octubre, del procediment administratiu comú de les administracions públiques, atés que el senyor Navarro Navarro es troba prestant serveis com a funcionari interí de la mateixa especialitat, és procedent aplicar a aquest nomenament el règim jurídic de funcionari en pràctiques. Així mateix, als serveis prestats per Marc Palol Mir des que va ser nomenat funcionari en pràctiques, és procedent aplicar-los el règim jurídic de funcionari interí.  
  
Contra la present resolució, que posa fi a la via administrativa, podrà interposar-se amb caràcter potestatiu recurs de reposició davant la Direcció General de Personal Docent en el termini d'un mes comptat des de l'endemà de la publicació; o bé interposar directament recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació, sense perjudici de qualsevol altre que s'estime procedent.  
  
València, 17 de gener de 2022.- La directora general de Personal Docent: M. Ángeles Herranz Ábalos.